ભોપાલ: કેન્દ્ર સરકારની ત્રણ વર્ષની સમાપ્તિ પર વડા પ્રધાન નરેન્દ્ર મોદી નોકરિયાત મહિલાઓને વધુ ફાયદો કરાવી શકે છે. ગ્રૂપ ઓફ મિનિસ્ટર્સ દ્વારા નવી નેશનલ વુમન પોલિસીનો ડ્રાફ્ટ તૈયાર થઈ ગયો છે અને આ ડ્રાફ્ટ કેન્દ્ર સરકારને સુપરત કરી દેવામાં આવ્યો છે. આ ડ્રાફ્ટમાં મહિલાઓને ઈન્કમટેક્સમાં રાહત આપવાની પણ જોગવાઈ છે. કેન્દ્ર સરકારનાં સૂત્રોએ જણાવ્યું હતું કે સુષમા સ્વરાજનાં વડપણ હેઠળના ગ્રૂપ ઓફ મિનિસ્ટરે મહિલાઓ માટે રાષ્ટ્રીય મહિલા નીતિનો મુસદ્દો તૈયાર કર્યો છે.